da en da nl ca da da da es da da da da da da da da da da da da da da da nl da da da da da da da da da en da en da en en da da da da da da da da da da de da da da da da da da da da da da da da nl da en da da es nl da
Markant fremgang i svanemærkede byggerier i Jylland | Miljømærkning Danmark
6.10.2021 06:30:00 CEST | Miljømærkning Danmark
Flere og flere svanemærkede byggerier skyder i disse år op i Jylland. Det er alt fra rækkehuse, parcelhuse og store etagebyggerier til vuggestuer og plejehjem, og byggeaktiviteten er stor i hele otte jyske byer.
Et af de mange svanemærkede byggerier, der er under opførelse i Jylland, er Kløverbakken i Odder, som Brdr. Thybo Ejendomsudvikling står bag. Foto: Brdr. Thybo Ejendomsudvikling.
Svanemærket byggeri har gennem flere år vundet stigende indpas i Danmark – og i løbet af de seneste to år er særligt interessen for at opføre svanemærkede byggerier i Jylland vokset markant. Byggerierne spænder bredt fra det ikoniske højhus Kolding Sky på 19 etager til rækkehuse, friplejehjem, vuggestuer og varierede boligprojekter i bl.a.  Aarhus, Vejle, Horsens, Viborg, Silkeborg og Odder.
Hos Miljømærkning Danmark glæder man sig over at kunne følge udviklingen. Både i forhold til den geografiske spredning af byggerierne og i forhold til bredden af boligtyperne.
”I starten skød de fleste svanemærkede byggerier op i hovedstadsområdet, men nu kan vi se, at interessen har bredt sig til resten af landet, ikke mindst til Jylland. Det understreges af, at der inden for de seneste to år er påbegyndt svanemærkede byggerier i hele otte byer i Jylland, og med 13 forskellige byggeprojekter er der også tale om stor spredning på bygningstyper. Så det er bestemt glædeligt at følge udviklingen”, siger Martin Fabiansen, direktør i Miljømærkning Danmark.
Stor efterspørgsel på svanemærkede boligprojekter
I Silkeborg og Viborg er AP Pension i gang med at bygge henholdsvis 286 lejligheder og 122 boliger, der skal certificeres med Svanemærket. Byggeriet i Viborg er en del af den nye bydel Brofæstet, og det er AP Pensions datterselskab AP Ejendomme, der står bag:
”Ud fra en investeringsbetragtning har vi besluttet, at alt vores boligbyggeri skal være svanemærket – for vi mener, at vi på den måde kommer til at stå med en bedre vare. Vi står med noget, der er fremtidssikret, for det bliver uden tvivl standard fremadrettet. Hvis vi gik ud og byggede boliger nu, der ikke var certificeret ift. bæredygtighed, så ville vi lave en dårlig investering. Og jeg har den holdning, at man lige så godt kan være først som sidst, og her lægger vi os lige nu i front i Jylland,” siger Peter Olsson, adm. direktør i AP Ejendomme.
Også Brdr. Thybo Ejendomsudvikling står bag flere svanemærkede byggerier. I Odder er de netop i gang med at opføre bofællesskabet – Kløverbakken – med 58 boliger.
”Vi vil ikke kun opføre boliger, der er stilsikre og holdbare – de skal også være gode for klimaet, samfundet og fremtidige generationer. Den målsætning opnår vi kun, hvis vi i alle faser af byggeriet holder fokus på bæredygtighed og samarbejder med en stærk certificeringsordning som Svanemærket, der har et helhedsorienteret grønt fokus. Så for os er det en vej til at skabe både attraktive og bæredygtige boliger. Samtidig kender stort set alle danskere Svanemærket, hvilket gør det nemt at kommunikere og afsætte boligerne, hvilket vi allerede nu mærker,” siger Signe Ullerup, bæredygtighedsansvarlig hos Brdr. Thybo Ejendomsudvikling.
Første svanemærkede boliger i Aarhus
Også i Jyllands største by bliver der fulgt trop. I Aarhus midtby opføres nu de første svanemærkede boliger på Jægergårdsgade og familieboliger i Risskov. Der er Velliv og PensionDanmark, der står bag projektet, mens DEAS står for udvikling og rådgivning.
Kendetegn ved svanemærket byggeri
Strenge krav til bæredygtigt certificeret træ
Høj byggeteknisk kvalitet via kontrol af en uvildig tredjepart
God mulighed for genbrug og genanvendelse af bygningsdele
AP PensionBrdr. Thybo Ejendomsudviklingbyggeribæredygtigt byggericertificeret byggericertificeringcirkulær økonomiDEASgrøn vækstjyllandmiljømærketMiljømærkning DanmarkPensionDanmarkSvanemærketsvanemærket byggeri
Pressekontakt, Lisa Olufson Klæsøe, tlf. 39 96 61 06
Et af de mange svanemærkede byggerier, der er under opførelse i Jylland, er Kløverbakken i Odder, som Brdr. Thybo Ejendomsudvikling står bag. Foto: Brdr. Thybo Ejendomsudvikling.
Flere og flere svanemærkede byggerier skyder i disse år op i Jylland bl.a. på Søtorvet i Silkeborg, som ses på billedet. Foto: AP Pension.
Et svanemærket byggeri er både et godt valg for miljøet og for de mennesker, der skal bo eller opholde sig i bygningen.
Læs mere om Svanemærket
Læs mere om svanemærket byggeri
Information om Miljømærkning Danmark
Miljømærkning Danmark har ansvaret for Svanemærket og EU-Blomsten i Danmark og fungerer samtidig som uafhængig kontrolinstans i forhold til mærkerne. Miljømærkning Danmark er en selvstændig enhed hos Dansk Standard.
Følg pressemeddelelser fra Miljømærkning Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Miljømærkning Danmark
Svanemærkede daginstitutioner har fået fodfæste i hele landet17.8.2022 06:00:00 CEST | Pressemeddelelse
Svanemærkede bleer og svanemærket håndsæbe har i flere år været at finde i de fleste af landets daginstitutioner. Nu er Svanemærket også at finde på selve daginstitutionen i flere og flere byer. Landets kommuner har nemlig i stigende grad fokus på at skabe gode rammer for både personale og børn – og på at opføre mere miljørigtige bygninger.
Snart er Svanemærket en valgmulighed ved kassen i webbutikken2.6.2022 07:00:00 CEST | Pressemeddelelse
I takt med at vi handler mere og mere på nettet, vokser mængden af varer, der transporteres rundt. Samtidig vokser klimakrisen. Et af de store spørgsmål er derfor, hvordan transporten af varer kan ske mere energieffektivt, med betydelig reduceret klimabelastning og under ordentlige arbejdsforhold. Svanemærket kan være en del af svaret.
Cirkulært fokus i Svanemærkets nye krav til tekstiler24.5.2022 07:00:00 CEST | Pressemeddelelse
Flere krav til produktdesign, skrappere krav til kemikalier, øget fokus på kvalitet og levetid samt forbud mod afbrænding af usolgte tekstiler. Det er nogle af de tiltag, der er med i Svanemærkets nye krav til tekstiler – og som skal være med til at sikre mere cirkulære tekstiler og dermed også reduceret klimabelastning.
Klare ambitioner for svanemærkede hoteller19.5.2022 07:00:00 CEST | Pressemeddelelse
Svanemærket er blandt verdens skrappeste miljøcertificeringer, og kun de bedste formår at opfylde kravene. Svanemærkede hoteller og andre overnatningssteder skal allerede i dag opfylde omfattende krav for at reducere deres miljø- og klimabelastning, og med skærpede krav hæves ambitionsniveauet nu yderligere. I de nye krav er der bl.a. fokus på at reducere klimabelastningen og på at vælge fødevarer med lavere miljøbelastning.
Næsten en fordobling af svanemærket byggeri på to år5.5.2022 07:00:00 CEST | Pressemeddelelse
Svanemærket byggeri fortsætter vækstrejsen. Nye tal fra Nordisk Miljømærkning viser næsten en fordobling i antallet af svanemærkede byggerier i Norden på kun to år. Dermed er der godt 23.000 svanemærkede lejligheder, huse, skoler og daginstitutioner i Norden – og mere end 42.000 nye på vej.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022